**Ministru kabineta noteikumu projekta**

**„Grozījums Ministru kabineta 2011. gada 27. decembra noteikumos Nr. 1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikuma projekts „Grozījums Ministru kabineta 2011. gada 27. decembra noteikumos Nr. 1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”” (turpmāk – noteikumu projekts) sagatavots saistībā ar prasībām, ko noteic Ministru kabineta 2016. gada 29. marta noteikumos Nr. 192 „Noteikumi par līdzekļiem atkritumu poligonu apsaimniekošanai pēc to slēgšanas” (turpmāk – MK noteikumi Nr. 192). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu Nr. 192 6. punkts noteic, ka sadzīves atkritumu poligona vai tā daļas slēgšanas un rekultivācijas izmaksas rēķina, par pamatu izmantojot aprēķina brīdī pēdējo divu valstī realizēto sadzīves atkritumu poligonu vai to daļu slēgšanas un rekultivācijas darbu izmaksas, un informācija par šīm izmaksām ir pieejama Valsts vides dienestā.  Šobrīd neviens spēkā esošais normatīvais akts nenoteic prasību sadzīves atkritumu poligonu operatoriem šo informāciju iesniegt Valsts vides dienestā.  Noteikumu projekta mērķis ir noteikt prasību sadzīves atkritumu poligona operatoram iesniegt Valsts vides dienestā informāciju par poligona vai tā daļas slēgšanas un rekultivācijas darbu izmaksām.  Noteikumu projekts paredz prasību sadzīves atkritumu poligona operatoriem iesniegt Valsts vides dienestā informāciju par poligona vai tā daļas rekultivācijas un slēgšanas darbu izmaksām vienlaicīgi ar ziņojumiem, kas jāsniedz pēc rekultivācijas darbu pabeigšanas. Šī informācija ir viens no nosacījumiem, lai Valsts vides dienests varētu pieņemt lēmumu par poligona vai tā daļas rekultivāciju. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – Ministrija), Valsts vides dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sadzīves atkritumu poligonu operatori;  Valsts vides dienests. |
| 2. | Tiesiskā regulējuma ietekme uz tautsaimniecību un administratīvo slogu | Sadzīves atkritumu poligonu operatoriem būs jāiesniedz papildus informācija Valsts vides dienestā, lai nodrošinātu uz reālo situāciju balstītu rekultivācijas izmaksu aprēķinu pārējo sadzīves atkritumu poligoniem un to daļām. |
| 3. | Administratīvo izmaksu monetārs novērtējums | Sadzīves atkritumu poligonu operatoriem radušās izmaksas uzskatāmas par nebūtiskām, jo informācijas sniegšana Valsts vides dienestam par sadzīves atkritumu poligonu rekultivācijas izmaksām nav ikgadējs pienākums, bet jāiesniedz tikai slēdzot poligonu vai tā daļu.  Kā arī visu informāciju iespējams iesniegt elektroniskā veidā. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2016. gada 14. jūlijā ievietots Ministrijas publiskā tīmekļa vietnē: [www.varam.gov.lv](http://www.varam.gov.lv) . |
| 3. | Sabiedrības līdzdalības rezultāti | Sadaļa tiks precizēta, tiklīdz tiks saņemti sabiedrības komentāri un viedokļi. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Nav |

*Anotācijas III., IV. un V. sadaļa – Projekts šo jomu neskar.*

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

07.07.2016 12:05

572

M.Šinke

67026490, [madara.sinke@varam.gov.lv](mailto:%20madara.sinke@varam.gov.lv)